### Beslutning

Forslaget blev i byrådets møde den 18. august 2021 nedstemt med syv stemmer for (V, EL, DF, Zara Hansen) og 17 stemmer imod (S, SF og [adresse]), Det Konservative Folkeparti undlod at stemme.

**Beslutningsforslag fra V, KF, DF, EL og Zara Hansen**

To tilsynsrapporter, massiv pressedækning, foretræde fra handicaporganisationer som alle udtrykker alvorlige bekymringer på vores bosteder. Dertil adskillige henvendelser fra pårørende der påpeger at standarden på bosteder for voksne mennesker med handicap er forringet. Alt sammen alvorlige forhold der får nedenstående partier til at reagere, og kræve at vi som byråd må finde en løsning på den korte bane her og nu. Der er behov for akut hjælp til de nødlidende bosteder, så standarden og serviceniveauet kan over holdes og værdighed og tryghed kan genoprettes.

I budget 2021 fik bostederne i kommunen, ca 10 mio. kr. De blev fordelt på 10 bosteder. Elev fik ikke noget, faktisk skulle de klare sig for et mindre budget. Der var ca. 25 andre bosteder, der heller ikke fik noget, men skulle spare yderligere. I dag er det beboere og medarbejdere på Elev der mærker forringelsen, i går var det Kilebo, inden var det bl.a. [adresse], [adresse], [adresse], [adresse], [adresse], Skødstrup. I morgen er det måske et 9. 10. eller 11. bosted.  Derfor er der brug for penge nu.

For 12 måneder siden lovede rådmanden på TV2oj, at han og forvaltningen ville gøre alt, hvad de kunne for at forbedre forholdene på botilbuddene. Vi har konstateret at alt ikke er nok, og at vi ønsker at finde en løsning på den korte bane, så beboerne og deres pårørende kan være trygge. Hvis der mangler penge, er vi som ansvarlige partier parate til at bede byrådet om at finde økonomien til at sikre et værdigt serviceniveau, så rådmanden kan indfri sine løfter, og de mest sårbare mennesker kan få værdighed og livsglæde tilbage.

De borgere der lider mest i den her kommune, er dem der i forvejen ikke har meget, det er de allermest sårbare borgere. Det skal vi som byråd finde en løsning på.

Beslutning

Rådmanden fremlægger et beslutningsforslag, der med baggrund i en realistisk faglig vurdering, klarlægger hvor stort et beløb der er behov for ekstra i budget året 2021, til at skaffe kompetent faglig personale der kan løfte opgaven på bostederne for de mest sårbare voksne mennesker med handicap.

På vegne af:

Venstre Peder Vestergaard, Det Konservative Folkeparti Yasmin Petersen, Dansk Folkeparti Carsten Dahl, Enhedslisten de Rød-Grønne Viggo Jonasen & Zara Hansen.

### Sagens forløb

22-06-2021 [adresse]Sagens behandling blev udsat i byrådets møde den 22. juni 2021.
 18-08-2021 [adresse]
Forslaget blev i byrådets møde den 18. august 2021 nedstemt med syv stemmer for (V, EL, DF, Zara Hansen) og 17 stemmer imod (S, SF og [adresse]), Det Konservative Folkeparti undlod at stemme.